Novientum
Novientum (Francogallice Ebersmunster, Germanice Ebersmünster, Alemannice Awerschmínster) est commune Francicum 483 incolarum (anno 2013) praefecturae Rheni Inferioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata. Ad flumen Illa situm est. Nomen Germanicum Ebersmünster a Ebersheimmünster derivatur, id est monasterium (abbatia) Ebersheim, vici vicini. Haec abbatia, manifeste anno 667 a duce Elisatiae Adalrico condita, fuit una ex celebrissimis Elisatiae. Ecclesia abbatialis praesens, generis Baroci, initio saeculi 18 aedificata est.